غلام الثقلین نقوی

غلام الثقلین نقوی ، (پیدائش: 12 مارچ، 1922ء- وفات: 6 اپریل، 2002ء) پاکستان سے تعلق رکھنے والے اردو کے نامور افسانہ نگار، ناول نگار اور سفرنامہ نگار تھے۔

حالات زندگی 
غلام الثقلین نقوی 12 مارچ، 1922ء کو چوکی ہنڈن، نوشہرہ، ریاست جموں و کشمیر میں پیدا ہوئے۔ انہوں نے مرے کالج سیالکوٹ سے گریجویشن، سینٹرل کالج لاہورسے بی ٹی کی ڈگریاں حاصل کیں اور پنجاب یونیورسٹی سے ایم اے کا امتحان پاس کرنے کے بعد وہ تعلیم کے شعبے سے وابستہ ہوئے۔ نومبر 1968ء سے اپنی سبکدوشی تک وہ گورنمنٹ کالج لاہور سے منسلک رہے۔

ادبی خدمات 
غلام الثقلین نقوی بیک وقت افسانہ، سفرنامہ، مضامین اور ناول کی صنف میں طبع آزمائی کی لیکن وہ افسانہ نگاری کی وجہ سے زیادہ مشہور ہوئے۔ وہ حلقہ ارباب ذوق سے وابستگی رکھتے تھے۔ ان کی تصانیف میں افسانوں کے مجموعے بند گلی، شفق کے سائے، سرگوشی، نقطے سے نقطے تک اور مضامین کا مجموعہ اک طرفہ تماشا ہے، ناولوں میں بکھری راہیں، میرا گاؤں، ناولٹچاند پور کی نینا ، شیر زمان اور سفرنامہ چل بابا اگلے شہر کے نام سرفہرست ہیں۔

تصانیف

افسانوی مجموعے 
 دھوپ کا سایہ
 سرگوشی
 گلی کا گیت
 نقطے سے نقطے تک 
 لمحے کی دیوار 
 نغمہ اور آگ
 بند گلی
 شفق کے سائے

ناولٹ 
 شیرا
 شیرزمان
 چاند پور کی نینا

ناول 
 بکھری راہیں
 میرا گاؤں

سفرنامے 
 چل بابا اگلے شہر
 ارض ِ تمنا
 ٹرمنس سے ٹرمنس تک
 مکہ و مدینہ

مضامین 
 ایک طرفہ تماشا ہے

وفات 
غلام الثقلین نقوی 6 اپریل، 2002ء کو لاہور، پاکستان وفات پاگئے۔ وہ موضع بھڑتھ، ضلع سیالکوٹ، پاکستان میں سپردِ خاک ہوئے۔

حوالہ جات 

1922ء کی پیدائشیں
2002ء کی وفیات
آزاد کشمیر کی شخصیات
اردو افسانہ نگار
اردو سفر نامہ نگار
اردو مضمون نگار
اردو ناول نگار
پاکستانی افسانہ نگار
پاکستانی مرد افسانہ نگار
پاکستانی مسلم شخصیات
پاکستانی ناول نگار
فاضل مرے کالج
لاہور کے مصنفین
پنجابی شخصیات